Flott og romslig leilighet i et av Istanbuls hyggeligste boligstrøk. Dette er et kostbart strøk for fastboende, men strøket er ikke prangende. Området er urbant, avslappet og fint med morderne og veldig trivelige steder, balndet med all slags rare butikker. Kort avstand til hyggelige barer, fantastiske frokoststeder (Fantastiske Bazlama Kahvalti & Brunch eller økologiske Puls Kitchen kan virkelig anbefales), mange restauranter og fine butikker. Leiligheten ligger et godt stykke unna det historiske sentrum, men det er relativt billig og enkelt å komme seg dit med taxi. Men det er som oftest mye trafikk over alt i Istanbul, så det må en ta høyde for.
Selve leiligheten var romsligere enn vi trodde på forhånd med tre soverom som hadde gode senger. Pent innredet, rent og pent. Vi og barna slappet godt av her om kvelden etter lange dager med spasering i storbyen. Hørte noe musikk fra naboene hver kveld, men det var ikke noe problem for oss.